მარტვილი

მარტვილი (ყოფილი გეგეჭკორი; ჭყონდიდი, ნაოღალევი) — ქალაქი საქართველოში, მარტვილის მუნიციპალიტეტის ადმინისტრაციული ცენტრი. მდებარეობს ოდიშის ვაკეზე, მდინარე ნოღელასა და აბაშას შორის, ზღვის დონიდან 170 მ., აბაშიდან 33 კმ. ქალაქში არის სამრეწველო საწარმოები, ჯანდაცვის, განათლებისა და კულტურის დაწესებულებები. მარტვილში არის ჭყონდიდის ეპარქიის კათედრა და რეზიდენცია.

ისტორია
ქალაქის ძველი სახელწოდბაა ჭყონდიდი. ფეოდალურ ხანაში მარტვილის მონასტერის მიხედვით სოფელსაც მარტვილი ეწოდა. 1930 წლიდან გახდა რაიონული ცენტრი. 1936 წლის 19 მარტს ალექსი გეგეჭკორის პატივსაცემად ეწოდა გეგეჭკორი.საქართველოს სსრ უმაღლესი საბჭოს პრეზიდიუმის საინფორმაციო-სტატისტიკური განყოფილება, „საქართველოს სსრ ადმინისტრაციულ ტერიტორიული დაყოფა 1949 წლის 1 სექტემბრისათვის“, თბ., 1949 1956 წელს მიენიჭა დაბის, ხოლო 1964 წელს ქალაქის სტატუსი. საბჭოთა პერიოდში მოქმედებდა ჩაის, საკონსერვო, ყველ-კარაქის, ღვინის, ხე-ტყის გადამამუშავებელი ქარხნები, მეფრინველეობის ფერმა. 1985 წელს გაიხსნა საბაგირო გზა ქალაქის ცენტრიდან მარტვილის მონასტრამდე. 1991 წელს კვლავ დაუბრუნდა სახელწოდება მარტვილი.

დემოგრაფია

 აღწერის წელი  მოსახლეობა  კაცი  ქალი 1939 Cities and towns of Georgia pop-stat.mashke.org 1660   1959   5062   1970   2984   1979   3156   1989   6036  --  -- 2002   5609  --  -- 2014   4425  2057  2368 2020  4203  

ცნობილი ადამიანები
მარტვილში დაიბადნენ:
გიორგი ჭყონდიდელი — ღირსი გიორგი ჭყონდიდელი (1118). საქართველოს მართლმადიდებელი სამოციქულო ეკლესიის წმინდანი.
სერგი ჭილაია — ქართველი მწერალი, ლიტერატურათმცოდნე, საქართველოს მწერალთა კავშირის პირველი მდივანი.

 მარტვილში მოღვაწეობდნენ:
იოანე მინჩხი — X საუკუნის ქართველი ჰიმნოგრაფი.მე მიყვარს მარტვილი.
სტეფანე სანანოიძე — X საუკუნის ქართველი ჰიმნოგრაფი.
ალექსი შუშანია — მღვდელმონაზონი ალექსი, საქართველოს მართლმადიდებელი სამოციქულო ეკლესიის წმინდანი.

 დაძმობილებული ქალაქები 
№ქალაქიქვეყანა1არდაშენი თურქეთი

 გალერეა 

 ლიტერატურა

 სქოლიო 

კატეგორია:სამეგრელო-ზემო სვანეთის მხარის ქალაქები
კატეგორია:მარტვილის მუნიციპალიტეტის დასახლებული პუნქტები